cyanic-selkie/wikianc huggingface dataset:
Ավետարան (5172)
Ավետարան (5172), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5172 թվի տակ։ Ձեռագիրը գրվել է 1433 թվականին Կարապետ գրիչի կողմից Արճեշում։ Ծաղկող՝ Մինաս։ Ստացողը եղել է Հովհաննես ոսկերիչ Երզնկացին։ Գրված է թղթի վրա, որը ունի 18.5x14 չափս։ Ձեռագիրը կազմված է 298 թերթից։ Գրված է երկսյուն, բոլորգրով։ Ունի ավետարանիչ 4, խորան 9, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 293ա, ծաղկողի՝ 298բ, հետագայի՝ 296ա (16-ր դար), կնիք՝ 4բ (1904 թ. Մեսրոպ քահանա) ։
Ծանոթագրություններ
Կատեգորիա:Մատենադարանի ձեռագրեր
Ճապոնական կետ
Ճապոնական կետ (Eubalaena japonica) Հարթ կետերի ընտանիքին պատկանող կետերի տեսակ (Balaenidae): Այս տեսակը մինչև վերջերս կենդանաբանների կողմից միավորվում էր Հյուսիսատլանտյան հարթ կետերի հետ (Eubalaena glacialis), սակայն ԴՆԹ-ի նորագույն հետազոտությունները պարզել են, որ խոսքը առանձին երկու տեսակների մասին է։
Արտաքին տեսք
Ճապոնական կետը արտաքինից չի տարբերվում հյուսիսային հարթ կետից, այնուամենայնիվ, այն մի փոքր ավելի մեծ է և կարող է հասնել 18,5 մ-ի։ Էգերը, որպես կանոն, մի փոքր ավելի մեծ են, քան արուները։ Այս տեսակի՝ ճապոնական կետերի զանգվածը կարող է հասնել 80 տոննայի։ Ճապոնական կետերը մեծ, կառուցվածքով ամուր մուգ կետեր են, որոնք, ինչպես բոլոր հարթ կետերը, չունեն մեջքի լողակ: Սպիտակ բծերը, որոնք անհատապես տարբերվում է իր առանձնահատուկ չափերով և ձևով, գոյություն ունի միայն որովայնի ստորին մասում՝ սեռական տարածքում։ Գլուխը մեծ է, պարանոցի տեղը ավելի թույլ է արտահայտված, քան գրենլանդական կետինը։ Գլխի վերին և ստորին ծնոտների մակերեսը ծածկված է խոշոր գորտնուկների տեսքով եղջյուրավոր ելունդներով, որոնք յուրաքանչյուր կենդանու մեջ արտահայտվում են յուրովի։ Բայց որպես կանոն ավելի փոքր չափով, քան Հյուսիսատլանտյան ցեղակցի դեպքում։ Բերանի գիծը խիստ կոր է։ Լողակները խոշոր են՝ նկատելի ֆալանգներով։
Ապրելակերպ
Ճապոնական կետերը սնվում են թիոտանիներով և այլ խեցգետնակերպերով։ Նրանք դանդաղ, բայց էլեգանտ լողորդներ են, որոնք հաճախ դուրս են ցատկում ջրից։ Ծնելիության մակարդակը բավականին ցածր է, էգերը ծնվում են 6-ից 12 տարեկան հասակում յուրաքանչյուր երեք-չորս տարին մեկ՝ ըստ ձագի։
Տարածում
Ճապոնական կետի արեալը ընդգրկում է Խաղաղ օվկիանոսի հյուսիսային մասը՝ Օխոտի ծովից մինչև Բերինգի ծով և Ալյասկայի ծովածոց։ Երբեմն այս տեսակի ներկայացուցիչները նկատվում են նաև Մեքսիկայի ափերի մոտ։  Էգերը ձագ են ծնում Ճապոնիայի ափերի մոտ։
Սպառնալիքներ
Ճապոնական կետի, ինչպես նաև Հյուսիսատլանտյան կետի վրա իրականացվել է ինտենսիվ որս։ Ենթադրվում է, որ 1839-ից մինչև 1909 թվականներին սպանվել է 26,500-ից 37,000 հատ ճապոնական կետ։ 1960-ական թվականներին խորհրդային կետորսները ապօրինի սպանել են ևս 500 Ճապոնական կետ։ Այսօր կետերի համար հիմնական սպառնալիքներն են նավերի հետ բախումները, ձկնորսական ցանցերում խրվելը և շրջակա միջավայրի աղտոտումը։ Պոպուլյացիան գնահատվում է 400 կենդանի Օխոտի ծովում և մոտ 100-ը Խաղաղ օվկիանոսի Արևելքում։ ԲՊՄՄ Կարմիր ցուցակում տեսակն ունի «սպառնացող» (Endangered) կարգավիճակ։ Արևելյան պոպուլյացիան ոչնչացման վտանգի տակ  է և վստահություն չկա, որ այն կարող է վերականգնվել մինչև վերջ։
Աբու Դիաբի
Աբու Դիաբի Վասսիրիկի (Vassiriki Abou Diaby, մայիսի 11, 1986, Փարիզ), Կոտդիվուարյան ծագումով ֆրանսիացի ֆուտբոլիստ։ Լոնդոնի Արսենալի և Ֆրանսիայի ազգային հավաքականի կիսապաշտպան։
Կարիերա
13 տարեկան հասակում նա սկսում է խաղալ «Ռեադ Ստար» ակումբում։ 2 տարի անց տեղափոխվում է «ՊՍԺ»` միաժամանակ այցելելով «Կլորֆոնտեն» ֆուտբոլային ակադեմիա։ 2002 թվականին Դիաբին տեղափոխվում է«Օսեր»։ 2002-2003 թվականների մրցաշրջաններում «Օսերի» կազմում նա դառնում է մինչև 16 տարեկանների առաջնության չեմպիոն։ 2004-2005 թվականների մրցաշրջանում ֆրանսիական ակումբի կազմում մասնակցում է 5 հանդիպման, 2005-2006 թվականների մրցաշրջանի առաջին կեսում՝ 6 հանդիպման։ 2006 թվականի հունվարի 12-ին Դիաբին տեղափոխվում է «Արսենալ», որտեղ ստանում է 24-րդ համարի մարզաշապիկը, որն ազատ էր մնացել Լի Դիկսոնի հեռանալուց հետո։ Ֆրանսիայի մինչև 19 տարեկանների հավաքականի կազմում Դիաբին անցկացրել է 14 խաղ։ 2008 թվականի մարտի 24-ին անցկացրել է առաջին հանդիպումը Ֆրանսիայի հավաքականի կազմում։
Արտաքին հղումներ
Կատեգորիա:Մայիսի 11 ծնունդներ Կատեգորիա:1986 ծնունդներ Կատեգորիա:Փարիզ քաղաքում ծնվածներ Կատեգորիա:Ֆրանսիացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Օսերի ֆուտբոլիստներ Կատեգորիա:Արսենալի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Գիլերմո Ամոր
Գիլերմո Ամոր Մարտինես (Guillermo Amor Martínez, ), իսպանացի ֆուտբոլիստ, հանդես է եկել որպես կիսապաշտպան։ Հայտնի է «Բարսելոնայում» իր ելույթներով։ Իսպանիայի հավաքականի կազմում անցկացրել է 37 խաղ։ Խաղացողի կարիերան ավարտելուց հետո դարձել է մարզիչ։
Ակումբային
«Բարսելոնայի» սկաուտը 13-ամյա Ամորին նկատել է նրա հայրենի Բենիդորմի պատանեկան առաջնությունում ։ Նա աչքի է ընկել իր խաղով, ընդ որում, ինչպես հետագայում պարզվել է, նա խաղացել է կեղծ փաստաթղթերով և իրականում եղել է 11 տարեկան։ Չնայած նրան, որ «Բարսելոնայի» ակադեմիա ընդունվում են միայն 14 տարեկանից բարձր պատանիները, Ամորի համար բացառություն է արվել ։
«Բարսելոնայի» հիմնական թիմի խաղերին Ամորին, որը մինչ այդ հանդես էր գալիս պատանեկան թիմերում և երկրորդ կազմում, ընդգրկվել է Յոհան Կրոյֆըի շնորհիվ։ Իսպանիայի առաջնության 1988/1989 մրցաշրջանի սկսվելուց առաջ Գիլերմոն ընդգրկվել է «Բարսայի» հայտացուցակում։ Սկզբում ֆուտբոլիստը եղել է պահեստայինների կազմում, բայց մի քանի հաջող խաղերից հետո տեղ է գրավել թիմի մեկնարկային կազմում։ Իր առաջին մրցաշրջանում 21-ամյա Ամորը խփել է 8 գոլ։
Ընդհանուր առմամբ Գիլերմոն «Բարսելոնայում» անց կացրել է 10 մրցաշրջան. Պրեմիերայում նա անցկացրել է 311 խաղ և խփել 47 գոլ։ Ամորը նվաճել է բոլոր տիտղոսները ազգային մակարդակում, ինչպես նաև հաղթել եվրոպական մի շարք մրցաշարերում և դարձել ամենատիտղոսակիր խաղացողը «Բարսելոնայի» պատմության մեջ։ Ակումբից ֆուտբոլիստի հեռանալու պատճառը եղել է Լուի վան Գալի հետ կոնֆլիկտը ։
1998 թվականին Ամորը տեղափոխվել է «Ֆիորենտինա»։ Խաղացողն Իտալիայում անցկացրել է 2 մրցաշրջան, որից հետո վերադարձել է Իսպանիա՝ ընդգրկվելով «Վիլյառեալի» կազմում։ Ամորի վերջին ակումբը եղել է շոտլանդական «Լիվինգսթոնը», որտեղ մասնակցել է 3 խաղի 2002/03 մրցաշրջանում ։
Միջազգային
Իսպանիայի հավաքականում իր նորամուտը Ամորը կատարել է Եվրո-92 նախընտրական փուլի՝ Չեխոսլովակիայի հավաքականի դեմ խաղում (2:3)։ Իսպանիայի հավաքականի կազմում Գիլերմոն մասնակցել է միջազգային 2 խոշոր մրցաշարերի՝ 1996 թվականի Եվրոպայի առաջնությանը (որտեղ նա հեղինակել է հաղթական գոլը Ռումինիայի հավաքականի դեմ խաղում) և 1998 թվականի աշխարհի առաջնությանը։
Միջազգային կարիերան Ամորն ավարտել է 1998 թվականի սեպտեմբերի 5-ին 30 տարեկան հասակում։ Ֆուտբոլիստի վերջին խաղը դարձել է հանդիպումը Կիպրոսի հավաքականի հետ, որում վերջիններս հաղթել են 3:2 հաշվով։ Ընդհանուր առմամբ Ամորը հավաքականի կազմում անցկացրել է 37 խաղ և խփել 4 գոլ։
Գործունեությունը «Բարսելոնայում»
Խաղացողի կարիերան ավարտելուց հետո՝ 2003-2007 թվականներին, Ամորը գլխավորել է «Բարսելոնայի» ֆուտբոլային բազան և մանկական թիմը ։
2010 թվականին վերադարձել է թիմ՝ զբաղեցնելով երիտասարդական թիմերի մարզական տնօրենի պաշտոնը ։
Թիմային
«Բարսելոնա»
Անձնական կյանք
Ամորն ամուսնացած է, նրա կնոջ անունը Մարտա է։ Զույգն ունի երեք որդի՝ Ալեքսանդրը, Գիլերմոն և Դանիելը ։
2007 թվականի դեկտեմբերի 16-ին Ամորը ենթարկվել է ավտովթարի։ AP-7 ճանապարհին ֆուտբոլիստի «Range Rover» մակնիշի մեքենան դուրս է եկել ճանապարհից և բախվել բետոնե պատին ։ Ամորը վիրահատվել է և մեկ շաբաթ անցկացրել հիվանդանոցում ։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Իսպանացի ֆուտբոլային մարզիչներ Կատեգորիա:Բարսելոնայի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Վիլյառեալի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Նիկոլայ Անտոշկին
Նիկոլայ Տիմոֆեևիչ Անտոշկին (Николай Тимофеевич Антошкин, ), խորհրդային և ռուս քաղաքական և ռազմական գործիչ, գեներալ-գնդապետ (1994), առաջին կարգի ռազմական օդաչու, Ռուսաստանի Դաշնության վաստակավոր օդաչու (1993), Խորհրդային Միության հերոս, Պետդումայի պատգամավոր, «Եդինայա Ռոսիա» խմբակցության անդամ։
Կենսագրություն
Ծնվել է 1942 թվականի դեկտեմբերի 19-ին, Ռուսաստանի Բաշկորտոստան հանրապետության Ֆեոդորովսկի շրջանի Կուզմինովկա գյուղում։
1960 թվականին ավարտել է Կումերտաուի թիվ 4 դպրոցը։ Աշխատել է նույն քաղաքի ջերմաէլեկտրակենտրոնում, որպես վարպետ և մարզական հրահանգիչ։
1961 թվականին ընդունվել է Օրենբուրգի բարձրագույն ռազմական ավիացիոն ուսումնարան, որն ավարտել է 1965 թվականին։ Շառայել է Բելառուսի ռազմական շրջանում՝ որպես օդաչու, ավագ օդաչու, թռիչքի հրամանատար։ Ծառայել է նաև հետախուզական գնդում։
Մասնակցել է Չեխոսլովակիայում 1968 թվականին տեղի ունեցած իրադարձություններին, 1969 թվականին՝ խորհրդային-չինական սահմանի հակամարտությանը։
1970-1973 թվականներին սովորել է Յուրի Գագարինի անվան ռազմաօդային ակադեմիայում, որն ավարտել է գերազանցությամբ։
Օդեսայի ռազմական շրջանում մայորի կոչումով նշանակվել է ջոկատի հրամանատար, որից հետո՝ թռիչքային ուսուցման գնդի հրամանատարի տեղակալ։
1979 թվականի հուլիսին նա ստացել է Գերմանիայում խորհրդային զորքերի գնդի հրամանատարի պաշտոնը։ Յուրի Գագարինի անվան ռազմաօդային ակադեմիայում անցել է երկամսյա դասընթաց և ստացել գնդապետի կոչում։ 1980-ի մայիսից մինչև 1981 թվականի օգոստոս զբաղեցրել է ավիացիայի հրամանատարի պաշտոնը։ 1981-1983 թվականներին սովորել է Վորոշիլովի անվան  ԽՍՀՄ զինված ուժերի գլխավոր շտաբի ռազմական ակադեմիայում։
1983 թվականին նշանակվել է ավիացիայի հրամանատար, 1985 թվականից՝ Կիևի ռազմական շրջանի ռազմաօդային ուժերի շտաբի պետ։
1985 թվականի ապրիլի 29-ին Անտոշկինը ստացել է ավիացիայի գեներալ-մայորի կոչում։
1986 թվականին մասնակցել է Չեռնոբիլի ատոմակայանում վթարի հետևանքների վերացման աշխատանքերին, որի համար նույն թվականի դեկտեմբերի 24-ին Նիկոլայ Անտոշկինին շնորհվել է Խորհրդային Միության հերոսի կոչում։
1988 թվականի օգոստոսին նշանակվել է Կենտրոնական Ասիայի ռազմական շրջանի ռազմաօդային ուժերի հրամանատար, ապահովել է տիեզերանավերի, ինչպես նաև «Բուրան» բազմակի օգտագործման տիեզերանավի փորձարկումը և տիեզերագնացների տարհանումը վայրէջքի գոտուց։
1989 թվականի նոյեմբերից մինչև 1993 թվականի նոյեմբերը զբաղեցրել է Մոսկվայի ռազմաօդային ուժերի հրամանատարի պաշտոնը, ստացել է ավիացիայի գեներալ-լեյտենանտի կոչում (04.25.1990): 1993 թվականի դեկտեմբերից մինչև 1997 թվականի մարտը եղել է  Ռուսաստանի ռազմաօդային ուժերի գլխավոր ավիացիայի հրամանատար։
1994 փվականի հունիսի 10-ին Անտոշկինին շնորհվել է գեներալ-գնդապետի զինվորական կոչում։
1997 թվականի նոյեմբերին նշանակվել է Ռուսաստանի օդուժի մարտական պատրաստության գլխավոր հրամանատարի տեղակալ։ 1998 թվականի նոյեմբերին նա ժամկետից շուտ անցել է թոշակի։
Զբաղվել է ՉԹՕ-ների արտակարգ երևույների ուսումնասիրությամբ։
1999 թվականի դեկտեմբերին առաջադրվել է Ռուսաստանի Դաշնության Դաշնային ժողովի Պետդումայի պատգամավորի թեկնածու ։ 2019 թվական]]։ 2014 թվականի նոյեմբերի 26-ին «Եդինայա Ռոսիա» կուսակցության գլխավոր խորհրդում հաստատելուց հետո, Ռուսաստանի Դաշնության Կենտրոնական գործադիր կոմիտեն թափուր մանդատը (Լյուդմիլա Շվեցովայի մահից հետո) փոխանցել է Նիկոլայ Անտոշկինին ։
2016 թվականի սեպտեմբերի 18-ին ընտրվել է Ռուսաստանի Դաշնության Պետդումայի պատգամավոր «Եդինայա Ռոսիա» կուսակցությունից ։
Արժանացել է բազմաթիվ պարգևների և մրցանակների ։
Մահացել է հիվանդանոցում, 2021 թվականի հունվարի 17-ին։ Նրա անվամբ է անվանակոչվել Կուզմինովկա գյուղի դպրոցը և Կումերտաու քաղաքի փողոցներից մեկը ։
Պաու Բրազիլ ազգային պարկ
Պաու Բրազիլ ազգային պարկ (Parque Nacional Pau Brasil), ազգային պարկ Բահիա նահանգում, Բրազիլիա։ Այն Ատլանտյան անտառ բիոմի մաս է կազմում։
Տեղագրություն
Պաու Բրազիլ ազգային պարկը գտնվում է Ատլանտյան անտառի բիոմում։ Ընդգրկում է 19 027 հա տարածք։ Պարկը ստեղծվել է 1999 թվականի ապրիլի 20-ի հրամանագրով, փոփոխության է ենթարկվել 2010 թվականի հունիսի 11-ին։ Գտնվում է Չիկո Մենդեսի Կենսաբազմազանության ինստիտուտի հսկողության ներքո ։ Այն դարձել է Կենտրոնական Ատլանտյան անտառի էկոլոգիական միջանցքի մի մասը, որը ստեղծվել է 2002 թվականին ։ Ազգային պարկը տեղակայված է Պորտու Սեգուրու մունիցիպալիտետում (Բահիա)։ Պաու Բրազիլը տեղակայված է Ֆրադես և Բուրանհեմ գետերի միջև։ Տարածքը ափամերձ հարթավայր է, որը գտնվում է 100-150 մետր բարձրության վրա։ Այն մասնատված է շատ խորը հովիտներով, որոնցով հոսում են գետեր։ Դրանցից շատերը սկիզբ են առնում ազգային պարկից ։
Տարեկան միջին տեղումների քանակը կազմում է 1 389 մմ։ Ջերմաստիճանը տատանվում է 21-26 °C, միջինը՝ 23 °C է ։ Ազգային պարկն ընդգրկում է Ատլանտյան անտառի բիոմի խիտ ցածրադիր խոնավ անտառները, որոնցում աճում են պաու-բրազիլյան ծառերը (Caesalpinia echinata)։ Կան էնդեմիկ բույսերի 71 տեսակներ։ Դրանք են՝ Arapatiella psilophylla, Tibouchina elegans, Manilkara multifida և այլն ։
Պահպանություն
Պարկը դասվում է Բնության պահպանության միջազգային միության պահպանվող տարածքների II կատեգորիային (ազգային պարկ)։ Ազգային պարկի հիմնական նպատակն է՝ պահպանել բնական էկոհամակարգերի էկոլոգիական հարմարություններն ու գեղեցկությունը՝ հնարավորություն ընձեռելով գիտական հետազոտությունների, կրթական գործունեության և էկոլոգիական զբոսաշրջության համար ։ Կենդանական աշխարհը բազմազան է․ յագուար, պումա, արծիվ, փայտփորիկ, երկարապոչ թութակ և բզեզ ։
Աղբյուրներ
Կատեգորիա:Բրազիլիայի ազգային պարկեր Կատեգորիա:1999 հիմնադրումներ Բրազիլիայում Կատեգորիա:Կատեգորիա ԲՊՀՄ II
Ջեռուցիչ սարքեր
Ջեռուցիչ սարքեր, ջեռուցման համակարգի տաքացուցիչ սարքեր, ջեռուցվող շենքերում տաքացման համար տեղադրվող սարքեր։ Տաքացումն իրականացվում է ջեռուցման համակարգում շրջանառություն կատարող ջերմակրից ջերմությունը սենյակների օդին փոխանցելու միջոցով։ Ջեռուցիչ սարքերի տեսակը կախված է ջեռուցման համակարգից, օրինակ, օդային ջեռուցման դեպքում տեղադրում են կալորիֆերներ և այլ օդատաքացուցիչներ։ Առավել տարածված՝ ջրային ջեռուցման և շոգեջեռուցման համակարգերում կիրառվում են ռադիատորներ, կոնվեկտորներ, հարթ և կողավոր խողովակներ։ Ճառագայթային ջեռուցման համակարգերում ջեռուցիչ սարքի դեր են կատարում պատերը, առաստաղը, հատակը կամ հատուկ պատրաստված դնովի կամ կախովի պանելները։ էլեկտրական ջեռուցիչ սարքերում տաքացուցիչը մեծ էլեկտրական դիմադրությամբ հաղորդիչն է։ Ըստ պատրաստման նյութի ջեռուցիչ սարքերը լինում են մետաղական (հարթ խողովակներ, ռադիատորներ, կոնվեկտորներ, կողավոր խողովակներ), ոչ մետաղական (կերամիկական և ճենապակե ռադիատորներ, կողավոր խողովակներ), սակավամետաղ (պանելային)։ Մինչև 20-րդ դարի 50-ական թվականները կիրառվում էին թուջե երկսյուն ռադիատորները, որոնք աստիճանաբար փոխարինվում են ավելի պակաս մետաղատար սարքերով՝ կոնվեկտորներով (պատրաստվում են 15 կամ 20 մմ տրամագծով պողպատե խողովակներից, որոնց վրա ամրացվում են հատուկ պրոֆիլով թիթեղյա կողեր)։
Կատեգորիա:Ջեռուցման համակարգեր
Մենդելի առաջին օրենք
Մենդելի 1 օրենք, Մենդելի առաջին օրենքն իրենից ներկայացնում է առաջին սերնդի միակերպության կանոնը։ Եթե խաչասերվող օրգանիզմները միմյանցից տարբերվում են մեկ հատկանիշով, ապա այդպիսի խաչասերումը կոչվում է միահիբրիդային խաչասերում:Այսպիսով, միահիբրիդային խաչասերման ժամանակ ուսումնասիրվում է միայն մեկ հատկանիշ։
Մենդելի փորձը
Մենդելը խաչասերեց ոլոռի դեղին և կանաչ բույսերով սերմերը։ Մենդելը իր փորձում օգտագործեց ոլոռի այն բույսերը, որոնք մի քանի սերունդ հետազոտվող հատկանիշի առումով անփոփոխ էին եղել և ճեղքավորում չէին տվել, այսինքն մաքուր գծեր էին և հետազոտվող հատկանիշի նկատմամբ դոմինանտ հոմոզիգոտ էին (AA) և ռեցեսիվ հոմոզիգոտ էին (aa)։
Առաջացած սերունդ
Մենդելի փորձում դեղին և կանաչ ոլոռների խաչասերումից առաջացած հիբրիդները դեղին էին։ Նույն արդյունքները ստացվեցին նաև այն ժամանակ, երբ Մենդելը խաչասերեց հարթ և կնճռոտ մակերևույթ ունեցող ոլոռներ։ Առաջացած բոլոր ոլոռներն ունեին հարթ մակերևույթ։
Գենետիկ դրսևորում
Երկու հոմոզիգոտ ձևերի խաչասերման արդյունքում (aa և AA) ստացված հիբրիդային սերունդն արդեն հետերոզիգոտ էր, սակայն ուներ նույն ֆենոտիպը ինչ դոմինանտ հոմոզիգոտը։
Վարկածներ
Այս և մյուս արդյունքների հիման վրա Մենդելն առաջադրեց 4 վարկածներ։
Մաշալլահ Աբդուլաև
Մաշալլահ Բաբաքիշի օկլի Աբդուլաև (Abdullayev Maşallah Babakişi oğlu, ), Ադրբեջանի Հանրապետության ազգային հերոս  ։
Մենդելի առաջին օրենք
Առաջին վարկած
Գոյություն ունեն գեների այլընտրանքային տարբերակներ, որոնք ժառանգական հատկանիշները պահպանող միավորներ են։ Օրինակ՝ ոլոռի գույնը որոշող գենը կանաչի դպեքում հանդես է գալիս մեկ, իսկ դեղինի դեպքում՝ այլ տեսակով։ Գենի այլընտրանքային տարբերակները կոչվում են ալելներ։
Մաշալլահ Աբդուլաև
Կենսագրություն
Մաշալլահ Աբդուլաևը ծնվել է 1950 թվականի մայիսի 27-ին Գորանբոյի շրջանի Կապանակչի գյուղում։ Մինչ ութերորդ դասարան նա սովորել է Գորանբոյի թիվ 1 միջնակարգ դպրոցում։ Նա ծառայել է բանակում 1969-1971 թվականներին։ Որոշ ժամանակ նա աշխատել է «Ազնեֆտ» միության Նավթային քարերում։ 1975 թվականին ընդունվել է Բաքվի ֆիզկուլտուրայի ուսումնարան։ Ավարտելուց հետո նրան ուղարկել են Գորանբոյ ՝ աշխատելու քաղաքի թիվ 1 միջնակարգ դպրոցում։
Մենդելի առաջին օրենք
Երկրորդ վարկած
Ժառանգական յուրաքանչյուր հատկանիշի համար օրգանիզմը ժառանգում է 2 ալել՝ յուրաքանչյուր ծնողից մեկական։ Այս ալելները կարող են նույնը, կամ տարբեր լինել։ Այն օրգանիզմը, որն ունի միևնույն գենի 2 նույնական ալել, կոչվում է հոմոզիգոտ։ Իսկ այն օրգանիզմը, որն ունի միևնույն գենի 2 տարբեր ալելներ կոչվում է հետերոզիգոտ։
Մաշալլահ Աբդուլաև
Գործողություն
Մաշալլահ Աբդուլաևը ընտրվել է Հանրապետության Գերագույն խորհրդի պատգամավոր ։ 1992 թվականին Մ.Աբդուլլաևը նշանակվել է Պաշտպանության նախարարությանը կից բրիգադի հրամանատարի տեղակալ։ Այս բրիգադը վերահսկում էր Թարթարը, Գորանբոյը և Եվլախը։ 1992 թվականին Մ.Աբդուլլաևը ստացել է մայորի կոչում։ 1992-1993 թվականներին նա աշխատել է որպես Գորանբոյի շրջանի գործադիր իշխանության ղեկավար։
Մենդելի առաջին օրենք
Երրորդ վարկած
Եթե ժառանգական զույգի երկու ալելները տարբեր են, ապա դրանցից մեկը որոշում է օրգանիզմի արտաքին տեսքը և կոչվում է դոմինանտ ալել, իսկ մյուսն օրգանիզմի արտաքին տեսքի վրա ոչ մի ազդեցություն չունի և կոչվում է ռեցեսիվ ալել։ Դոմինանտ ալելները նշանակաելիս օգտագործում են շեղագիր մեծատառեր (A), իսկ ռեցեսիվ ալելները ներկայացնելու համար շեղագիր փոքրատառեր (a)։
Մաշալլահ Աբդուլաև
Գործողություն
Նա ԱՀ պատերազմի, աշխատանքի և զինված ուժերի վետերանների խորհրդի Գորանբոյի տարածաշրջանային մասնաճյուղի նախագահն է։
Մենդելի առաջին օրենք
Չորրորդ վարկած
Սերմնաբջիջը կամ ձվաբջիջը ժառանգական յուրաքանչյուր հատկանիշի համար կրում է միայն մեկ ալել, քանի որ ալելների զույգի երկու անդամները ճեղքավորվում են գամետների առաջացման ժամանակ։ Այս պնդումը այժմ հայտնի է որպես ճեղքավորման օրնեք։ Երբ բեղմնավորման ժամանակ սերմնաբջիջն ու ձվաբջիջը միանում են, յուրաքանչյուրը ներդնում է իր ալելները՝ վերականգնելով սերնդի ալելների զույգ։
Կատեգորիա:Գենետիկա Կատեգորիա:Կենսաբանական օրենքներ
Մաշալլահ Աբդուլաև
Գործողություն
Ադրբեջանի Հանրապետության Նախագահի 1992 թվականի հունիսի 23-ի թիվ 6 հրամանագրով նրան շնորհվել է «Ադրբեջանի ազգային հերոսի» կոչում ։
Սոցիալիստական արշավ
«Սոցիալիստական արշավ», խորհրդային շրջանի հնգօրյա (հետագայում՝ երկօրյա) թերթ Հայաստանում։ Հանդիսացել է ՀԱՄԽ և Արհմիությունների կենտրոնական վարչությունների օրգանը։ Առաջին անգամ լույս է տեսել 1930—31-ին, Երևանում։ խմբագիր՝ Ե․ խոջամիրյան (սկզբում՝ խմբագրական կոլեգիա)։
Հաջորդել է «Աշխատանք» (Երևան) թերթիին։
Խորհրդային գաղափարախոսության դիրքերից փորձել է նպաստել բանվորների քաղաքական և մշակութային դաստիարակության գործում, արհմիությունների դերի բարձրացմանը, լուսաբանել սոցմրցության և հարվածային շարժման ընթացքը Խորհրդային Հայաստանում, ներկայացնել առաջավոր համարվող ձեռնարկությունները, ընդհանրացրել դրական փորձը։
Կատեգորիա:Հայկական ԽՍՀ օրաթերթեր Կատեգորիա:Հայկական տնտեսական պարբերականներ Կատեգորիա:Հայկական քաղաքական պարբերականներ Կատեգորիա:Պարբերականներ այբբենական կարգով
(277) Էլվիրա
(277) Էլվիրա (Elvira), աստերոիդ աստերոիդների հիմնական գոտում։ Հայտնաբերվել է 1888 թվականի մայիսի 3-ին Օգյուստ Շարլուայի կողմից Նիցայում ։
Էլվիրա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով ։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Կորոնիսի ընտանիքի աստերոիդներ Կատեգորիա:1888 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աբասլի (այլ կիրառումներ)
Աբասլի, կարող է վերաբերել՝
Կուզիկը Նոտր Դամից (մուլտֆիլմ)
«Կուզիկը Նոտր Դամից» (The Hunchback of Notre Dame), Դիսնեյ ստուդիայի անիմացիոն ֆիլմ, որը թողարկվել է 1996 թվականի հունիսի 21-ին։ Ֆիլմը հիմնված է Վիկտոր Հյուգոյի «Փարիզի Աստվածամոր տաճարը» վեպի վրա, սակայն սյուժեում մտցվել են մի շարք փոփոխություններ։ Գործողությունները կենտրոնացված են Էսմերալդայի՝ գեղեցիկ գնչուհի-պարուհու, Ֆրոլոյի՝ ուժեղ և ազդեցիկ դատավոր, որը հետապնդում է նրան և գաղտնի սիրահարված է, կուզիկ Կվազիմոդոյի՝ որը հնչեցնում է զանգերը Փարիզի Աստվածամոր տաճարում և երիտասարդ կապիտան Ֆեբուսի՝ նույնպես սիրահարված է Էսմերալդային։
Ֆիլմի ռեժիսորներն են հանդիսանում Կյորկ Ուայզը և Գերի Թրուզդեյլը, որոնք եղել են նաև 1991 թվականին թողարկված «Գեղեցկուհին և Հրեշը» մուլտֆիլմի ռեժոսորները, իսկ պրոդյուսերն է հանդիսացել Դոն Հանը, «Գեղեցկուհին և Հրեշը», «Առյուծ արքան» մուլտֆիլմերի պրոդյուսերը։ Կոմպոզիտորներն են Ալան Մենկենը և Ստեֆեն Շվարցը, հերոսներին ձայնավորել են Թոմ Հալսը, Դեմի Մուրը, Կևին Կլայնը, Պոլ Կենդելը, Ջեյսոն Ալեքսանդերը, Չարլզ Կիմբրոն, Դևիդ Օգդեն Սթիրսը, Թոնի Ջեյը և Մերի Ուայկսը (նրա վերջին դերը կինոյում)։ Մուլտֆիլմը պատկանում է «Դիսնեյ Ռենեսանս» անվանումով դարաշրջանին՝ 1989 թվականից 1999 թվականի միջև ընկած տասնամյակը, երբ Դիսնեյը ստեղծում էր հաջող անիմացիոն ֆիլմեր, գրավելով բազմաքանակ հանդիսատեսի և առաջացնելով քննադատների հետաքրքրությունը։ Ֆիլմի սիքվելը, «Կուզիկը Նոտր Դամից 2», թողարկվել է 2002 թվականին։ Այս մուլտֆիլմը MPAA-ի կողմից արժանացել է G ռեյտինգի և U ռեյտինգի British Board of Film Classification-ի կողմից Մեծ Բրիտանիայում։ Չնայած այդպիսի ռեյտինգների, ֆիլմը ճանաչվում է Դիսնեյի ստուդիայի ամենամռայլ ֆիլմերից մեկը ։
Սյուժե
Գործողությունները տեղի են ունենում Փարիզում, 1482 թվականին։ Կուզիկ Կվազիմոդոն ժամհար է Փարիզի Աստվածամոր տաճարի եկեղեցում։ Նա չունի ընկերներ, բացի կենդանի գարգուլներ Վիկտորից, Հյուգոյից և Լավերնից։ Կլոդ Ֆրոլոն, դատավոր և շատ աստվածապաշտ մերդ, ատում է «անմաքուր» ռամիկներին, արգելում է Կվազիմոդոյին դուրս գալ աշտարակից։ Հիմարնիերի ամենամյա փարիզյան փառատոնին գարգուլները համոզում են Կվազիմոդոյին դուրս գալ։ Հրապարակում նա ականատես է լինում գնչուհի Էսմերալդայի պարին և հիանում է նրա գեղեցկությամբ։
Ամբոխը սկսում է ծաղրանքի ենթարկել Կվազիմոդոյին, սակայն գնչուհին պաշտպանում է նրան։ Այդ ժամանակ դատավոր Ֆրոլոն ընդունում է նոր զինվորականի, կապիտան Ֆեբային, նկատում է Էսմերալդային և հրամայում է բռնել նրան։ Սակայն նա ապաստարան է խնդրում Փարիզի Աստվածամոր տաճարում։ Ֆեբը հետապնդում է նրան, բայց արդյունքում բաց է թողնում։ Նրանց միջև զգացմունքներ են առաջանում։ Ֆրոլոն հրամայում է պահապաններին շրջապատել տաճարը՝ գնչուհուն թույլ չտալով փախչել։ Նա ցանկանում է հասնել Էսմերալդայի սիրուն կամ մահապատժի ենթարկել նրան։ Սակայն նա մոռանում է Կվազիմոդոյի մասին, ով գտնվում է տաճարի զանգակատանը։ Վերջինս կազմակերպում է Էսմերալդայի փախուստը և նա, որպես հիշատակ, նրան է թողնում մեդալիոն-քարտեզ։
Ֆրոլոն հրամայում է այրել տներ Փարիզում և Ֆեբին մեղադրում է անհավատարմության մեջ։ Վերջինս փախչում է, սակայն վիրավորվում է։ Էսմերալդան նրան վերցնում է տաճար և հոգ է տանում նրա մասին։ Ֆրոլոն խաբում է Կվազիմոդոյին, թե իմացել է, որ գնչուների գաղտնի ծածուկ վայրը Հրաշքների Բակում է։ Ֆեբը և Կվազիմոդոն Էսմերալդային զգուշացնում են վտանգի մասին, սակայն նրանց հետապնդող Ֆրոլոն ձերբակալում է բոլորին։ Հաջորդ օրը Ֆրոլոն պատրաստվում է այրել Էսմերալդային խարույկի վրա՝ որպես վհուկի։ Նա Էսմերալդային առաջարկում է ազատություն՝ փոխարենը նրանից պահանջելով նրա սերը, սակայն Էսմերալդան թքում է նրա երեսին։
Տեսնելով, թե ինչպես են այրում Էսմերալդային՝ Կվազիմոդոն ազատվում է շղթաներից և փորձում է փրկել նրան։ Ֆեբի գլխավորությամբ փարիզցիները խռովություն են բարձրացնում։ Ֆրոլոն ներխուժում է տաճար և փորձում է սպանել Կվազիմոդոյին՝ խոստովանելով, որ այդ ինքն է սպանել Կվազիմոդոյի մորը։ Ֆրոլոն ցած է ընկնում աշտարակից և մահանում է։ Կվազիմոդոն նույնպես ցած է ընկնում, սակայն Ֆեբը հասցնում է պահել նրան։ Ավելի ուշ Կվազիմոդոն հասկանում է, որ Ֆեբը և Էսմերալդան սիրում են միմյանց և հաշտվում է այդ մտքի հետ։ Իր հերթին, Էսմերալդան օգնում է Կվազիմոդոյին դուրս գալ եկեղեցուց և, վերջապես, դառնալ հասարակություն լիիրավ անդամ։
Քասթինգ և կերպարներ
Կվազիմոդո (Թոմ Հայսի ձայնավորում), գլխավոր հերոս։ Նա 20 տարեկան է։ Խիզախ է և բարեհոգի։ Փարիզի Աստվածամոր տաճարի ժամկոչ։ Ունի մեծ կուզ և տգեղ դեմք, ում պատճառով դատավոր Ֆրոլոն միշտ նրան ասում է, որ նա անճոռնի է և երբեք չի ընդունվի աշխարհի կողմից։ Չնայած սկզբնական երգը հանդիսատեսին առաջարկում է իրենք դատեն, թե «ով է հրեշը և ով մարդը»։
Էսմերալդա (Դեմի Մուրի ձայնավորում, երգում է Հայդի Մոլենհաուերի ձայնով), գեղեցիկ, խելացի և բարեսիրտ գնչուհի-պարուհի, ով դառնում է Կվազիմոդոյի ընկերը և ցույց է տալիս նրան, որ նրա հոգին իրոք հիասքանչ է, նույնիսկ եթե տգեղ է նրա մարմինը։ Անկախ է և ատում է այն, թե ինչպես է կառավարությունը հետապնդում գնչուներին։ Ֆիլմի ընթացքում Էսմերալդան արդարություն է փնտրում իր մարդկանց համար։ Նա սիրահարվում է կապիտան Ֆեբին և օգնում է Կվազիմոդոյին հասկանալ, որ գնչուները լավ մարդիկ են։ «Էսմերալդան» «զմրուխտե» բառի պորտուգալական տարբերակն է, հնարավոր է, այդ պատճառով էլ ռեժիսորները նրան տալիս են «զմրուխտե» կանաչ աչքեր։
Կլոդ Ֆրոլո (Տոնի Ջեյի ձայնավորում), Կվազիմոդոյի տերը, արդարադատության նախարար։ Ֆիլմի գլխավոր հակամարտողը։ Երեսապաշտ է և կեղծ բարեպաշտ, ատում է գնչուներին, իր ենթադրություններում նրանք անմաքուր ուժ են։ Սիրահարվում է Էսմերալդային։ Իր արարքներում չարություն չի տեսնում, հաշվելով, որ Աստծո անունից գործողություննրը, չնայած այն բանին, որ Արքեդյակոնը հաճախ հավանություն չի տալիս նրա գործողություններին։ Սակայն «Hellfire» երգում նա արտասանում է լատինական «mea culpa» («իմ մեղքը») արտահայտությունը, հնարավոր է, դա նշանակում է, որ Ֆրոլոն այնուամենայնիվ հասկանում է իր գործողությունների իրական էությունը։
Կապիտան Ֆեբ (Կևին Կլայնի ձայնավորում), զինվոր, ով դառնում է դատավոր Ֆրոլոյի թիկնապահը։ Սիրահարվում և հետագայում ամուսնանում է Էսմերալդայի հետ։ Ունի Աքիլես անունով ձի։
Կլոպեն (Պոլ Քենդելի ձայնավորում), գնչուների առաջնորդ։ Նա հանդիսատեսին պատմում է պատմությունը։
Վիկտոր, Հյուգո և Լավերն (Չառլզ Կիմբրոյի, Ջայսոն Ալեքսանդերի և Մերի Ուայկսի ձանավորում, համապատասխանաբար), գարգուլներ, որոնք դառնում են Կվազիմոդոյի մոտիկ ընկերները։ Ֆիլմի DVD աուդիո-մեկնաբանություններում Թրուզչեյլը, Հանը և Ուայզը նկատում են, որ գորգուլները կարող են գոյություն ունենալ միայն Կվազիմոդոյի երևակայությունում, սակայն երկրորդ ֆիլմում նրանց տեսնում է նաև Մադելեյնը (Կվազիմոդոյի ընկերուհին)։
Արքեդյակոն (Դևիդ Օգդեն Սթիրսի ձայնավորում), բարի մարդ, որը շատ մարդկանց է օգնում ֆիլմում, այդ թվում Էսմերալդային։ Նա Ֆրոլոյի հակապատկերն է՝ բարի, խելացի, իմաստուն, փափկասիրտ։ Նա հայտնվում է ֆիլմի սկզբում, երբ Ֆրոլոյին հրամայում է խոստովանել Կվազիմոդոյի մոր սպանությունում։ Նա հավանություն չի տալիս Ֆրոլոյի բազմաթիվ գործողություններին, իսկ ֆիլմի գագաթնակետում Ֆրոլոն ցասման մեջ բացահայտ մարտահրավեր է նետում նրան և հրում աստիճաններից։
Մրցանակներ
Ֆիլմը այժմ Rotten Tomatoes-ում ունի 73 % ռեյտինգ ։
Ծանոթագրություններ
Կատեգորիա:1996 ֆիլմեր Կատեգորիա:Ամերիկյան մուլտֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆիլմեր կրոնի մասին Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Walt Disney Pictures ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ամերիկյան ֆիլմեր հասունացման տարիքի մասին
Թովմաճանյան
Թովմաճանյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Հունարեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Աստերոիդների ցանկ (83901-84000)
Աստերոիդների ցանկ (83801-83900) * Աստերոիդների ցանկ * Աստերոիդների ցանկ (84001-84100)
Մանուս կղզի
Մանուս կղզին Պապուա Նոր Գվինեայի հյուսիսում գտնվող Մանուսի գավառի մաս է և հանդիսանում է Ծովակալության կղզիներից ամենամեծը։ Այն Պապուա Նոր Գվինեայի հինգերորդ խոշոր կղզին է ՝ 2.100 կմ 2 տարածք (810 քմ), չափվում է 100 կմ × 30 կմ-ով (60 mi × 20 mi): Մանուսի կղզին ծածկված է կոպիտ ջունգլիներով, որոնք լայնորեն կարելի է բնութագրել որպես ցածրադիր արևադարձային անձրևոտ անտառ։ Մանուսի կղզու ամենաբարձր կետը Մութն է։ Դրեմսել, ծովի մակարդակից 718 մետր (2,356 ֆուտ) բարձրության վրա ՝ հարավային ափերի կենտրոնում։ Մանուս կղզին ծագումով հրաբխային է և հավանաբար ներխուժել է օվկիանոսի մակերեսը 8-ից 10 միլիոն տարի առաջ ուշ Միոցենում։ Կղզու հիմքը կա՛մ ուղղակիորեն հրաբխային է, կա՛մ վերամբարձ կորալային կրաքարից։
Ավստրալիայի գործող Մանուս տարածաշրջանային վերամշակման կենտրոնը գտնվում է Լոս Նեգրոս կղզում 2001 թվականից ի վեր, նախկինում Ավստրալիայի տարածքային սահմաններում հայտնաբերված նավով ժամանող ապաստան հայցողներին պատսպարելու համար,սակայն ամբողջությամբ պետք է փակվեր 2019 թվականի նոյեմբերի 30-ի դրությամբ։
Մանուս կղզին համարվում է զմրուխտ կանաչ խխունջի հայրենիքը, որի կեղևները հավաքվում են, որպեսզի վաճառվեն որպես զարդեր։Բիզնեսը շարունակվում էր, չնայած ավելի փոքր մասշտաբով, սակայն վերացող տեսակների պատճառով այդ նպատակի համար դրա վաճառքն այժմ շատ իրավասությունների մեջ ապօրինի է։
Պատմություն
Եվրոպացիների կողմից Մանուս կղզու առաջին գրանցված տեսքը ներկայացվել է իսպանացի հետախույզ Ալվարո Դե Սաավետրայի կողմից 1528 թվականի օգոստոսի 15-ին,ով նավով փորձում էր վերադառնալ Նոր Իսպանիա Մալուկուի կղզիներից:։ Սաավետրան շրջեց Մանուսի կղզին և, հնարավոր է, կանգ առավ Մուրայ կղզու հարավ-արևմուտքում։ Պարզվեց, որ Մուրայը բնակեցված է, և բնիկների որոշ մասը ձորեր էին դուրս գալիս նետ ու աղեղով։Այդ տղամարդկանցից երեքը գերեվարեցին իսպանացիների կողմից և Սաավարդրայի կողմից վերադարձվեցին նույն կղզին ՝ հաջորդ տարի Հյուսիսային Ամերիկա վերադառնալու  երկրորդ փորձով։
Երկրորդ համաշխարհային պատերազմում Մանուս կղզին դիտորդական կետի դեր էր կատարում, այն ղեկավարում էր թիվ 4 բաժիններ՝ «Բ» դասակը,որը 1-ին անկախ ընկերությունն էր, Ավստրալիայի կայսերական ուժը, որը նաև բուժօգնություն էր ցուցաբերում բնակիչներին ։ Մանուսն առաջին անգամ ռմբակոծվել է ճապոնացիների կողմից 1942-ի հունվարի 25-ին, որի հիմնական թիրախն է եղել ռադիոկայանը Manus was first bombed by the Japanese on 25 January 1942, the radio mast being the main target. : 1942-ի ապրիլի 8-ին կայսերական ճապոնական մի ուժ, կործանիչ Մուտսուկի նավով Միշիմա Մարուն մտավ Լորենգաու նավահանգիստ, իսկ 8-րդ հատուկ ռազմակայանի մի քանի հարյուր ճապոնացի զինվորներ սողոսկեցին ավստրալիական կղզու ափեր։ Հսկայական թվով ավստրալիացիներ դուրս եկան ջունգլիներից ։
Ավելի ուշ ՝1942-ին, Ճապոնիան ռազմական բազա ստեղծեց Մանուս կղզում:Դա որոշվեց Միացյալ Նահանգների ուժերի կողմից 1944 թվականի փետրվար-մարտ ամիսներին Ծովակալների կղզիների քարոզարշավում :Կղզու Սեյդլեր նավահանգստում ստեղծվեց Դաշնակից ռազմածովային բազա, այն հետագայում աջակցեց բրիտանական Խաղաղ օվկիանոսին։ 1950–51-թվականներին Ավստրալիայի կառավարությունը անցկացրեց վերջին դատավարությունները կղզու ճապոնացի հանցագործների դեմ ։Հայտնի դարձավ,որ Տակումա Նիշիմուրան բախվեց ավստրալիական ռազմական դատարանի հետ։Նա արդեն դատվել էր բրիտանական ռազմական դատարանի կողմից Սինգապուրում տեղի ունեցած Սոկ Չինգի ջարդի կապակցությամբ և դատապարտվել ցմահ բանտարկության:Հոնկոնգում կանգառներից մեկում նրան հետախուզել էր Ավստրալիայի ռազմական ոստիկանությունը։Ներկայացվեց ապացույցներ այն մասին, որ Նիշիմուրան հրահանգել էր վիրավոր ավստրալիացի և հնդիկ զինվորների գնդակոծումը Փարիթ Սուլոնգում և մարմինների հեռացումը, որպեսզի ապացույցների հետք չմնա:Այս դատավարության մեջ նա իրեն մեղավոր ճանաչվեց և նրան կախաղան հանեցին 1951 թվականի հունիսի 11-ին։
Ամերիկացի կենսաբան Մարգարետ Մեյդը պատերազմից առաջ և դրանից հետո ապրում էր Մանուսի կղզում և մանրամասն տեղեկություններ էր տալիս Նոր Գվինեայում կյանքի միջին տևողության մասին։
Կալանավորման կենտրոն
Ավստրալիան 2001 թվականին ստեղծեց Մանուս կղզու տարածաշրջանային վերամշակման կենտրոն ՝ որպես իր Խաղաղ օվկիանոսի լուծում։ 2012-ի օգոստոսին Ավստրալիայի կառավարությունը հակասական կերպով հայտարարեց, որ սկսելու է օֆշորային վերամշակումը. 2012 թվականի նոյեմբերին վերսկսվեց ապաստան հայցողների տեղափոխումը Մանուս կղզի ։ 2016-ի ապրիլի 26-ին, Պապուա Նոր Գվինեայի Գերագույն դատարանը որոշում կայացրեց, որ Մանուս կղզում ապաստան հայցողների կալանավորումը անօրինական է ,և Վարչապետ Պիտեր Օ'Նիլը հայտարարեց, որ կենտրոնը փակվելու է :Պապուա Նոր Ցվինեայի զինված ուժերի և ոստիկանության ներգրավվածության պահից հետո, մնացած բոլոր տղամարդիկ մինչև 2017 թվականի նոյեմբերի 23-ը տեղափոխվել են Արևմտյան Լորենգա փախստականների տարանցման կենտրոնի, Հիլսաուս Հաուսի և Արևմտյան Լորենգա Հաուսի նոր բնակավայրեր։
Ծովային բազաներ
2018-ի սեպտեմբերի 20-ին The Australian թերթը հաղորդեց, որ Ավստրալիան և Պապուա Նոր Գվինեան քննարկում են Մանուս կղզու Թագավորական նավատորմի և ԱՄՆ-ի նավատորմի նավահանգիստները տրամադրելու հարցը ։ Ավստրալիան և Միացյալ Նահանգները կօգնեն ընդլայնել Լոմբրում ռազմածովային բազան, ուստի այնտեղ հնարավորություններ կլինեն ավստրալիական ռազմածովային նավերի համար։ Թերթը հայտնում է, որ Ավստրալիան հակասում է այն հետաքրքրություններին, որոնք Չինաստանը դրել էր Պապուա Նոր Գվինեայի նավահանգիստների ընդլայնումը Ուեվակի, Կիկորիի, Վանիմոյի և Մանուս կղզու տարածքում։ Այս չորս նավահանգիստներից Մանուս կղզին ամենակարևորն է, քանի որ այն խորը ջրային նավահանգիստ է ՝ բեռնափոխադրման կարևոր գծերի մոտակայքում։
RAN-ը համարվում էր ռազմածովային բազա Մանուս կղզու վրա 1950-ական թվականներից մինչև 1974 թվականը տեղափոխվեց Պապուա Նոր Գվինեայի պաշտպանական ուժերի կոմից։
Ծանոթագրություններ
Կատեգորիա:Պապուա Նոր Գվինեայի կղզիներ
Չակո (ազգային պարկ)
Չակո, ազգային պարկ, որը գտնվում է Արգենտինայում՝ Չակո նահանգում։ Ազգային պարկի ընդհանուր մակերեսը կազմում է 150 կմ²։ Ազգային պարկը ստեղծվել է 1954 թվականին՝ Արևելյան Չակոյի տափաստանները պահպանելու համար։ Տարեկան տեղումները կազմում են 750–ից 1300 մմ։
Ազգային պարկի արևելյան մասով հոսում է Ռիո Նեգրո գետը։ Մոտակա խոշոր բնակավայրերն են՝ Ռեսիստենցսիան և Պրեսիդենցիա–Ռոկե–Սաենս–Պենյան։ Ազգային պարկի տարածքում բնակվում են մոկովի և տոբա ազգերը։
Ֆլորա և ֆաունա
Պարկի տարածքում գտնվում են մի քանի բիոմներ՝ սավաննաներ, ճահիճներ, թփերով ծածկված դաշտեր, փոքր լճեր։ Սհինոպսիս կվեբրահո–կոլորադո, սպիտակ կվեբրահո, պրոսոպիս ալբա և տաբեբույա տեսակները, որոնք աճում են պարկի տարածքում ունեն կոմերցիոն նշանակություն։
Ֆաունայում հանդիպում են պումաներ, ջրախոզուկներ, գետակինճեր, կռնչակապիկներ։ Լճերում կան կայմաններ։
Արտաքին հղումներ
Կատեգորիա:Ազգային պարկեր ըստ երկրի Կատեգորիա:Արգենտինայի ազգային պարկեր Կատեգորիա:Կատեգորիա ԲՊՀՄ II
Տրիկիանա
Տրիկիանա (Trichiana), կոմունա Իտալիայում։ Տեղակայված է Վենետո մարզում, Բելունո գավառում ։
Բնակչությունը կազմում է 4496 մարդ, բնակչության խտություն՝ 105 մարդ/կմ²։ Զբաղեցնում է 43 կմ² մակերես։ Փոստային ինդեքս՝ 32028։ Հեռախոսային կոդ՝ 0437։ Քաղաքի հովանավոր պաշտպանն է Ֆելիքս Նոլանսկին։ Քաղաքի տոնը նշվում է հունվարի 14-ին։
Ծանոթագրություններ
Կատեգորիա:Իտալիայի բնակավայրեր
Սապֆոյական տուն
Սապֆոյական տուն, անտիկ տաղաչափության տուն՝ կազմված 4 տողից (լոգաեդներ), առաջին անգամ կիրառել է հույն բանաստեղծուհի Սապֆոն։ Փոքր սապֆոյական տունը հռոմեական քնարերգություն են փոխադրել և կիրառել Կատուլլուսը և Հորացիոսը, մեծը՝ Հորացիոսը։
Փոքր սապֆոյական տունը ուշ անտիկ քնարերգության շրջանի ամենակիրառելի ձևերից էր, կազմված էր 3 տասնմեկավանկ «սապֆոյական փոքր» բանատողերից և 4-րդ՝ ադոնիայից՝ կարճ կիսատող-անդամ ։
—U ¦ —X | —UU— | U— ¦ X
ἰζάνει καì πλασίον ἆδυ φωνεύ-
σας ὑπακούει.
(Սապֆո, 31)
(Հորացիոս, Carmina I 2, 1—4)
Но́чь была́ прохла́дная, све́тло в не́бе,
Зве́зды бле́щут, ти́хо исто́чник лье́тся,
Ве́тры не́жны ве́ют, шумя́т листа́ми
То́поли бе́лы.
(Ռադիշչև, «Сапфические строфы» («Սապֆոյական քառյակներ»), 1—4)
Հայ գրականության մեջ ևս կան սապֆոյական տան նմանակման օրինակներ.
Եվ արբած կյանքի անուշ գաղտնիքով,
Ողջույն կըտամ ես ջրին ու հողին,
Կըկանչեմ զվարթ ու արբուն երգով
Անց ու դարձողին...
(Վ. Տերյան, «Թափառումի սեր»)
Կարլտոնի համալսարան
Կարլտոնի համալսարան (Carleton University), համալսարան, որը գտնվում է Կանադայի Օտտավա քաղաքում։ Պատմականորեն տեղակայված է Կարլտոն շրջանում, 1960-ականներին միավորվել է Օտտավայի հետ, որտեղից էլ ստացել է իր անունը։ Որպես փոքր քոլեջ հիմնադրվել է 1942 թվականին, իսկ համալսարանի կարգավիճակ ստացել է 1957 թվականին։ Ներկայումս այն ներառում է 65 տարբեր առարկաների ծրագրեր։ Մինչ Օտտավայի համալսարանը, որն ավելի բարձր է վարկանիշում, ներառում է 2 լեզուներով ծրագրեր (անգլերեն և ֆրանսերեն), համալսարանում միայն անգլիախոսներ են։ 21-րդ դարի սկզբին համալսարանն ուներ ավելի քան 2000 աշխատակից և մոտ 23000 ուսանող։ Ընդգրկված է Կանադայի ամենաուժեղ համալսարանների տասնյակում։
Ղեկավարում
Համալսարանի ռեկտորի պաշտոնը զբաղեցրել են, մասնավորապես, Նոբելյան մրցանակակիրներ Գերհարդ Հերցբերգը և Լեսթեր Փիրսոնը (վերջինս նաև Կանադայի նախկին վարչապետ), Կանադայի շքանշանի վեց կրողներ։ Համալսարանի ներկայիս ռեկտորը Պատվավոր Հերբ Գրեյն է՝ երկարամյա պատգամավոր և նախկին նախարար Պ.Տրյուդոյի և Ջ.Կրետյենի կառավարության ժամանակներում, ով մահացել է 2014 թվականին ։
Վարկանիշ
2010 թվականին The Times-ը դասակարգել է Կարլտոնի համալսարանն իր համալսարանների վարկանիշում 201-րդն աշխարհում և 10-րդը Կանադայում ։
Ծեսեր և ավանդույթներ
Համալսարանի ուսանողների ավանդական համայիլը Ագռավն է։ Ուսանողական թերթը կոչվում է «Շարլատան» (The Charlatan)։
Համագործակցություն կանադական ուժերի հետ
Ամեն ամառ համալսարանի մի քանի սրճարանները զեղչերով սնունդ են տրամադրում Կանադայի զորքերի արարողակարգային գվարդիայի պահակներին։ Պահակները կատարում են պահակախմբի փոփոխության արարողությունը խորհրդարանում, Ռիդոյի սրահում և պատերազմի հուշահամալիրում։ Հունիս-օգոստոս ամիսներին գվարդիականները նույնպես արարողակարգային վարժություններ են կատարում Կարլտոնի համալսարանում։
Կարլտոնի համալսարանը մասնակցում է «Հերոս» (Project Hero) նախագծին, գեներալ Ռիք Հիլերի կրթաթոշակային ծրագրին՝ կանադական զորքերի մահացած անձնակազմի ընտանիքներին օգնելու համար ։
Հետաքրքիր փաստեր
Ի պատիվ համալսարանի անվանվել է հազվագյուտ սիլիկատային միներալ կարլտոնիտը, որը մինչ այժմ հայտնաբերվել է միայն Մոն Սենտ-Հիլայի հանքավայրում (Քվեբեկ)։
Արտաքին հղումներ
Կատեգորիա:Կանադայի համալսարաններ Կատեգորիա:Համալսարաններ ըստ երկրի
Մոխրագույն կռունկ
Մոխրագույն կռունկ, կռունկների ընտանիքին պատկանող, բնադրող-չվող և քիչ տարածված թռչուն, որը գրանցված է Հայաստանի Կարմիր գրքում։
Կառուցվածք
Մարմնի երկարությունը 110-120 սմ է, թևերի բացվածքը՝ 220-245 սմ, կենդանի զանգվածը՝ 4-5,5 կգ։ Հասուն կռունկի փետրածածկը մոխրագույն է, գլուխը՝ սև՝ սպիտակ շերտով, որը գլխի կողքով տարածվում է մինչև սև վիզը։ Աչքերն ու գագաթի բիծը կարմիր են, ոտքերը՝ երկար և սև, պոչին կա մեծ փետրածփքերի փունջ։ Երիտասարդ կռունկի գլուխը և վզի վերին մասը նարնջադարչնագույն են։ Թռչում է թևերի հզոր թափահարումներով և երկարատև սավառնումներով, գլուխը, վիզը և ոտքերը ձգած, որոնք թռիչքի ընթացքում մարմնի համեմատ թվում են ներքև խոնարհված։
Սննդառություն
Սնվում է բույսերով, որդերով, միջատներով, մանր ողնաշարավորներով։
Բազմացում
Բնադրում է ճահճուտներում։ Բույնը սաղր է, գավաթաձև և նման է բույսերի կույտի։ Ձվերը բներում հայտնվում են մայիսի առաջին տասնօրյակին։ Դնում է 94 մմ տրամագծով, բաց դեղնադարչնագույն կամ ձիթապտղագույն, կարմրադարչնագույն պտերով 2 ձու (1 ձվի զանգվածը կազմում է էգի միջին կենդանի զանգվածի մոտ 4 %-ը)։ Թխսակալում են էգը և արուն՝ 28-30 օր։ 2 ամսական ձագերը կարողանում են լիարժեք թռչել, սակայն մինչև ձմեռանոցներ չվելը հետևում են ծնողներին։ Ձագերի կորուստը ծնող-թռչունները ծանր են տանում։ Նրանք սուր ողբալի ճչում ու անհանգիստ շրջանաձև թռիչքներ են կատարում բնի սահմաններում։ Հայ մատենագրության էջերում, ավանդապատումներում, գեղարվեստական գրականության մեջ և այլն, կռունկը համարվում է հույսի ու հավատի խորհրդանիշ։
Տարածվածություն
Տարածված է Եվրոպայից մինչև Միջին Ասիա։
Հայաստանում մշտապես բնադրել է Սևանա լճի ջրավազանում, գլխավորապես՝ Գիլլի լճի եղեգնուտներում։ Վերջին տարիներին բնադրավայրերը հայտնաբերվել են Աշոցքի, Տավուշի և Ստեփանավանի շրջաններում ։
Պահպանություն
Հայաստանի համար քիչ տարածված տեսակ է, որի թվաքանակը վերջին տարիներին զգալիորեն կրճատվել է։ Տեսակը քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես վտանգված տեսակ։
Թվաքանակի վրա բացասական ազդեցություն են թողնում ճահճացած տարածքների չորացումը և մարգագետինների ինտենսիվ օգտագործումը որպես արոտավայրեր։
Ծանոթագրություններ
Կատեգորիա:Կռունկներ Կատեգորիա:Քորդավորներ Կատեգորիա:Ողնաշարավորներ Կատեգորիա:ՀՀ Կարմիր գրքում գրանցված կենդանիներ Կատեգորիա:Թռչուններ
Յուրի Կասպարյան
Յուրի Կասպարյան, հայազգի երաժիշտ է, առավել հայտնի է որպես ռուսական լեգենդար «Կինո» ռոք խմբի կիթառահար։
Կենսագրություն
Յուրի Կասպարյանը ծնվել է 1963 թվականի հունիսի 24-ին Սիմֆերոպոլում, սակայն մեծացել և ապրել է Լենինգրադում։ Կիթառ սկսել է նվագել դպրոցական տարիքից։ Նվագել է ռոքնռոլ և քանտրի դպրոցական խմբերում։ 1983 թվականին իր խմբի բաս կիթառահար Մաքսիմ Կոլոսովի հետ միանում է ռուսական Կինո ռոք խմբին։ Նույն տարվա մարտին համերգ տալուց հետո տարաձայնություններ ծագեցին խմբի ստեղծողներ Վիկտոր Ցոյի և Ալեքսեյ Ռիբինի միջև։ Արդյունքում Կինո խումբը ցրվեց։ Նույն տարվա ամռանը, երբ Կինո խումբը համալրվել էր նոր երաժիշտներով, Վիկտոր Ցոյը հրավիրում է Յուրի Կասպարյանին դառնալու խմբի լիակատար անդամ։
Մինչև 1990 թվականը եղել է խմբի անփոխարինելի անդամ, որի հետ ձայնագրել է 8 ալբոմ։ Զուգահեռ նվագում էր Պոպ-Մեխանիկա խմբում։ Բազում համերգներ է տվել ԽՍՀՄ-ի տարածքում, ինչպես նաև Իտալիայում, Դանիայում, Ֆինլանդիայում, Ֆրանսիայում, Գերմանիայում։
1987 թվականին ամուսնանում է ամերիկացի երգչուհի Ջոանա Ստինգրեյի հետ։
1990 թվականին Կինո խմբի մեներգիչ Վիկտոր Ցոյը ավտովթարի արդյունքում մահանում է, իսկ Կինո խումբը դադարում է իր գոյությունը։
1990 թվականից համագործակցում է «Атриум драконовы ключи» արտ-խմբի հետ։
1996 թվականին ձայնագրում է ինստրումենտալ « Драконовы ключи » ալբոմը։ Այնուհետև սկսում է համագործակցել ռուսական Նաուտիլուս Պոմպիլիուս խմբի նախկին մեներգիչ Վյաչեսլավ Բուտուսովի հետ։
1997 թվականին Կասպարյանը, Բուտուսովը և Սերգեյ դե Ռոկամբոլը միասին ձայնագրում են ալբոմ՝ «НезаконНоРожденный АльХимик Доктор Фауст - Пернатый Змей» անվանմամբ։
1998 թվականի ամռանը Յուրի Կասպարյանը և Կինո խմբի ստեղծողներից մեկը ՝ Ալեքսեյ Ռիբինը, փորձում են վերականգնել լեգենդար Կինո խումբը։ Նրանք համերգներ են տալիս Ռուսաստանում և հասնում են անսպասելի հաջողությունների, ինչի շնորհիվ երաժիշտները նպատակ են դնում լիարժեքորեն վերականգնել լեգենդար խումբը, սակայն տարբեր պատճառներով նպատակը չի իրականանում։
1999-2001 թվականներին Յուրի Կասպարյանը աշխատում է իր երկրորդ սոլո ալբոմի վրա։
2001 թվականին Յուրի Կասպարյանը Վյաչեսլավ Բուտուսովի հետ ստեղծում է Յու-Պիտեր խումբը, որի հետ ձայնագրել է 3 ալբոմ։
Ալբոմներ
Սոլո։
Կինո խմբի հետ։
Յու-Պիտեր խմբի հետ։
Աղբյուրներ
Կատեգորիա:Հայկական ծագմամբ ռուսներ Կատեգորիա:Ռուս կիթառահարներ Կատեգորիա:Հայ երաժիշտներ
(8722) Շիրա
(8722) Շիրա (Schirra), աստերոիդ աստերոիդների հիմնական գոտում։ Հայտնաբերվել է 1996 թվականի օգոստոսի 19-ին Ռիչարդ Դևիսի կողմից Գրանվիլում ։
Միջին հեռավորությունը Արեգակից կազմում է 2,385648 ա. մ., առավելագույնը մոտենում է 1,6681 ա. մ. հեռավորության վրա և հեռանում 3,1032 ա. մ. ։ Արեգակի շուրջ մեկ ամբողջական պտույտ է կատարում 1345,88 երկրային օրվա ընթացքում, իր ուղեծրով շարժվելով միջինում 0,267482 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,86° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Ռիչարդ Դևիսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սպիրոգիրա
Սպիրոգիրա, թելաձև կանաչ ջրիմուռների ցեղ։ Սպիրոգիրների թելիկները կազմված են բջիջների մեկ շարքից, որոնք պարունակում են քլորոպլաստների մեկ կամ մի քանի պարուրաձև ժապավեններ։
Բազմացում
Բազմանում է վեգետատիվ (թելերի կտորներով) և սեռական (կոնյուգացիա) ճանապարհով։ Ջիգոտի ծլումն ուղեկցվում է ռեդուկցիոն բաժանմամբ. 4 հապլոիդ կորիզներից կենսունակությունը պահպանում է մեկը (ուստի զարգանում է միայն մեկ թելիկ)։
Հայտնի է սպիրոգիրա մոտ 200 տեսակ, տարածված կանգնած և դանդաղ հոսող քաղցրահամ ջրերում։ Բամբականման մեծ կուտակումներ է առաջացնում ջրի մակերևույթին։
Արտաքին հղումներ
Կատեգորիա:Կանաչ ջրիմուռներ
Վաշտ
Վաշտ, սովորաբար մի քանի դասակից կազմված տակտիկական ստորաբաժանում, որի մեջ նաև կարող է մտնել ոչ մի դասակին չպատկանող մի քանի ինքնուրույն բաժանում։ Սովորաբար վաշտը մտնում է գումարտակի մեջ, բայց լինում են նաև վաշտեր ինքնուրույն կազմավորումների տեսքով։
Աշխարհի բանակների մեծամասնությունում վաշտում ծառայում է մոտավորապես 18-200 մարդ, ինչը կախված է երկրից, զորքի տեսակից և ֆունկցիոնալ նշանակումից։
Տես նաև
Կատեգորիա:Ռազմական միավորներ և կազմավորումներ
(278) Պաուլինա
(278) Պաուլինա (Paulina), աստերոիդ աստերոիդների հիմնական գոտում։ Հայտնաբերվել է 1888 թվականի մայիսի 16-ին Յոհան Պալիսայի կողմից Վիեննայում ։
Թեոդորոս Դյուրոն եկեղեցի (Յալթա)
Սուրբ նահատակ Թեոդորոս Դյուրոն եկեղեցի (Церковь святого великомученика Феодора Тирона), հունական եկեղեցի Ղրիմի Յալթա քաղաքում։ Յալթայի հնագույն եկեղեցիներից մեկն է։ Նրա մասին կա 1778 թվականի հիշատակություն։
(278) Պաուլինա
Միջին հեռավորությունը Արեգակից կազմում է 2,754866 ա. մ., առավելագույնը մոտենում է 2,388 ա. մ. հեռավորության վրա և հեռանում 3,1218 ա. մ. ։ Արեգակի շուրջ մեկ ամբողջական պտույտ է կատարում 1670,13 երկրային օրվա ընթացքում, իր ուղեծրով շարժվելով միջինում 0,215553 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,82° անկյուն։
Արտաքին հղումներ
Կատեգորիա:1888 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թեոդորոս Դյուրոն եկեղեցի (Յալթա)
Պատմություն
Յալթայի և նրա շրջակայքի քրիստոնեական տաճարների ցուցակներում, երբ 1778 թվականին հույները արտաքսվեցին Ղրիմից, հիշատակվում է հունական հնագույն տաճարը՝ Սուրբ նահատակ Թեոդորոս Դյուրոն եկեղեցին, որը գտնվում էր Վերին Աուտկայում։ 1788 թվականին վերադառնալով իրենց նախկին բնակավայր՝ հույները վերականգնել են այդ ընթացքում ավերված եկեղեցին։ Այն կառուցվել է պետական ​միջոցներով և հանդիսավորությամբ օծվել 1842 թվականի նոյեմբերի 30-ին։ Եկեղեցու շենքը փայտյա էր ։
19-րդ դարի վերջում Աուտկայի բնակչությունը արագ աճում էր, և ավելի ընդարձակ շենք կառուցելու անհրաժեշտություն առաջացավ։ 1898 թվականին հին եկեղեցին ապամոնտաժվեց և նրա տեղում կառուցվեց նոր շենք։ Նոր եկեղեցու կառուցման գործին ակտիվորեն մասնակցել է ռուս մեծ գրող Անտոն Պավլովիչ Չեխովը։ Այս առիթով նա բանակցել և հանդիպել է արքեպիսկոպոս Դմիտրիի հետ։ Նոր շենքը կառուցված է բյուզանդական ոճով ։
Եկեղեցին կոչվել է քրիստոնեական սուրբ Թեոդորոսի անունով։ Թեոդորոս Դյուրոնը («նոր գրանցված» կամ «նորեկ» զինվոր) կամ Ամասիացին ծնվել է Ամասիայի գյուղերից մեկում՝ քրիստոնեական ընտանիքում։ Շատ վաղ զրկվել է մորից։ Նա շատ ուժեղ երիտասարդ էր, և շրջանի զորահրամանատարը նրան ընդգրկեց իր բանակում։ Ճամփորդություններից մեկի ժամանակ, երբ հրամանատարը հանգստանում էր, նրա վրա հսկա վիշապօձ է հարձակվում։ Թեոդորոսը, ցատկելով, սրի հարվածով սատկացնում է օձին։ Թեոդորոսը նահատակվել է 306 թվականին ։ Դրանք այն ժամանակներն էին, երբ քրիստոնյաները դեռ ստիպված էին զոհեր մատուցել տարբեր հեթանոսական աստվածների։ Սակայն Թեոդորոսը հրաժարվեց և ապստամբեց։ Դրա համար նրան այրեցին խարույկի վրա։ Բոլոր քրիստոնեական երկրներում Թեոդորոսը վայելում է անսասան հարգանք, և նրա պատվին շատ տաճարներ են կառուցվել աշխարհի բոլոր անկյուններում ։